গ্যাসের প্রিপেইড মিটারের ব্যাপারে এই প্রকল্পটির পরিচালক কর্ণফুলী গ্যাসের প্রকৌশলী খায়ের আহমদ মজুমদার জানান, গ্যাসের প্রিপেইড মিটার বসানোর জন্য জাপানি একটি প্রতিষ্ঠানের সঙ্গে চুক্তি চূড়ান্ত পর্যায়ে রয়েছে। জাইকা, আইন মন্ত্রণালয় এবং এনবিআরের অনুমোদনের জন্য আমরা পাঠিয়েছি। জাইকার কাছে চলতি মাসের ৫ তারিখ এবং আইনমন্ত্রণালয় এবং এনবিআরে ১২ অক্টোবর পাঠিয়েছি। এই তিন জায়গা থেকে অনুমোদন পাওয়ার পর ঠিকাদারের সাথে চুক্তি হবে। আগামী বছরের জানুয়ারির শেষের দিকে অথবা ফেব্রুয়ারির শুরুর দিকে মিটার বসানোর কাজ শুরু করা সম্ভব হবে।